Държавен вестник, бр. 54, 2004 г., стр. 52

С Т Р .  52
Д Ъ Р Ж А В Е Н   В Е С Т Н И К
Б Р О Й  54
Чл. 96. Разпределителното предприятие и операто-
рът на електроразпределителната мрежа подготвят и
организират мерки и провеждат оперативни действия за
възстановяване на нормалната работа на електроенер-
гийната система в съответствие със съгласувания план за
възстановяване на електроенергийната система.
Чл. 97. (1) Разпределителното предприятие и опе-
раторът на електроразпределителната мрежа съста-
вят подробен местен план за действията на оператив-
ния персонал във всеки обект, включен в плана за
възстановяване на електроенергийната система.
(2) Местният план за действията на оперативния
персонал включва:
1. списъци на потребители с нулева категория оси-
гурност на електроснабдяването и обезпечеността им
със собствени източници на резервно захранване;
2. последователност на възстановяване на захран-
ването на електроразпределителната мрежа от подс-
танции 110 kV/СрН при възстановяване на нормалната
работа на електроенергийната система;
3. списъци на производители на електрическа енер-
гия, чиито генериращи мощности могат да бъдат пус-
нати в действие без външно захранване на собствените
нужди при отпадане на напрежението на мрежата (“че-
рен старт”);
4. възможности и схеми на захранване на части от
електроразпределителната мрежа от производители на
електрическа енергия по т. 3 или такива, които запаз-
ват собствените си нужди при пълно разпадане на елек-
троенергийната система.
(3) Операторът на електроразпределителната мре-
жа предоставя на оператора на електроенергийната
система копие от местните планове по ал. 1.
Чл. 98. Операторът на електроразпределителната
мрежа е длъжен да обучава оперативния си персонал
за действията при прилагане на местните планове по
чл. 97, ал. 1.
Чл. 99. Разпределителното предприятие определя
комуникациите на информационния пункт, организи-
ран съгласно чл. 143, т. 4 от Правилата за управление
на електроенергийната система, начина за уведомява-
не на потребителите и производителите на електри-
ческа енергия, присъединени към разпределителната
мрежа, както и продължителността на функциониране
на информационния пункт при възстановяване на елек-
троенергийната система.
Раздел IХ
Временно прекъсване на снабдяването с електричес-
ка енергия и/или производството на електрическа
енергия. Ограничаване на потреблението и/или про-
изводството на електрическа енергия и на електри-
ческите товари
Чл. 100. Временното прекъсване на снабдяването с
електрическа енергия и/или производството на елект-
рическа енергия и ограничаването на потреблението
и/или производството на електрическа енергия и на
електрическите товари се планират и извършват в
съответствие със:
1. Наредбата за въвеждане на ограничителен ре-
жим, временно прекъсване или ограничаване на про-
изводството или снабдяването с електрическа енергия,
топлинна енергия и природен газ;
2. Наредбата за условията и реда, при които се осъ-
ществява дейността на операторите на електроенер-
гийната система и на разпределителните мрежи, както
и на оперативния дежурен персонал от електроенер-
гийните обекти и електрическите уредби на потреби-
телите;
3. Правилата за управление на електроенергийната
система.
Чл. 101. (1) При условията на чл. 73, ал. 1 ЗЕ без
предварително уведомяване на потребителите и про-
изводителите може да се извършва:
1. временно прекъсване на снабдяването с електри-
ческа енергия;
2. временно прекъсване на производството на елек-
трическа енергия от производители, присъединени към
електроразпределителната мрежа;
3. временно ограничаване на потреблението на
електрическа енергия (при техническа възможност и
комуникации).
(2) Временното прекъсване на снабдяването и/или
производството на електрическа енергия и огранича-
ването на потреблението на електрическа енергия по
ал. 1 се осъществяват:
1. от автоматични защитни устройства;
2. по нареждане на оператора на електроенергий-
ната система и операторите на електроразпределител-
ните мрежи и оперативния дежурен персонал на подс-
танциите 110 kV/СрН или чрез телеуправление от опе-
ратора на електроразпределителната мрежа.
(3) Принципите и организацията на автоматичните
защитни устройства, изискванията към тях и съответ-
ните настройки са част от защитния план на електро-
енергийната система и съответно от местния защитен
план на разпределителното предприятие.
(4) Операторът на електроенергийната система
може да даде нареждане на оператора на електрораз-
пределителната мрежа за временно прекъсване или
ограничаване на снабдяването с електрическа енергия
като коригиращи мерки за избягване на ограничения в
пропускателната способност на електропреносната
мрежа в съответствие с Правилата за управление на
електроенергийната система.
(5) Операторът на електроразпределителната мре-
жа може да предприеме действия за временно прекъс-
ване или ограничаване на снабдяването с електрическа
енергия при възникване на ограничения в пропускател-
ната способност на електроразпределителната мрежа.
(6) Оперативният дежурен персонал на подстанции-
те 110 kV/СрН може да извърши временно прекъсване
на снабдяването с електрическа енергия или на произ-
водството на електрическа енергия при настъпване на
събитията по чл. 73, ал. 1, т. 1—5 ЗЕ, когато в зависи-
мост от ситуацията уведомяването на оператора на елек-
троразпределителната мрежа и получаването на съот-
ветно нареждане е свързано с неоправдано забавяне.
(7) След извършване на изключванията оператив-
ният дежурен персонал трябва незабавно да уведоми
оператора на електроразпределителната мрежа.
Чл. 102. (1) Разпределителното предприятие учас-
тва в управлението на потреблението в съответствие с
Правилата за управление на електроенергийната сис-
тема, като по нареждане на оператора на електроенер-
гийната система се извършват предаварийни ръчни или
с телеуправление временни прекъсвания без предва-
рително уведомяване на потребителите за ограничава-
не на електрическите товари в местата на присъединя-
ване към електропреносната мрежа.
(2) В зависимост от ситуациите временните пре-
късвания за управление на потреблението могат да се
съгласуват между оператора на електроенергийната
система и оператора на електроразпределителната
мрежа за извършване с предварително уведомяване на
потребителите.
(3) Предварителното уведомяване за временни пре-
късвания за случаите по ал. 2 се извършва в съответс-
твие с Наредбата за въвеждане на ограничителен ре-
жим, временно прекъсване или ограничаване на про-
изводството или снабдяването с електрическа енергия,
топлинна енергия и природен газ.